**Întîlnirea**

*Theodor Şerbănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Smerită maică pe cărarea,

Ce urcă muntele în greu,

Păşeşte- ncet...pe vîrf de munte

E mai aproape Dumnezeu.

De-acel ce- l cată-n izolare

Şi- n umilite rugăciuni,

Şi mai departe răul lumii

Ce ispiteşte răi şi buni !

Pe coasta muntelui opusă,

Călugăraşul de la schit,

Spea- acelaşi vîrf înalt de munte

Cu-acelaşi gînd urca smerit...

Şi dacă ei se întîlniră,

A cui e vina,o Duh rău !...

Sînt mai aproape- unul de altul

Acum,- decît de Dumnezeu !...